Dlhodobe bolesti hrdl
Dobry den, poradte mi nieco na bolest hrdla, tazskosti s prehltanim a stipania v ustach uz viac ako 4 mesice. Vsetky vysledky ( orl, gastro, endo) su negativne a problem pretrvava. Dakujem
Dobrý deň,
ďakujeme za Vašu otázku.
Prehĺtanie je dôležité pre zabezpečenie príjmu stravy a tekutín. Má 3 fázy - ústnu, hltanovú a pažerákovú. Príčiny poruchy prehĺtania môžu postihnúť ktorúkoľvek fázu a dôvodom môže byť prekážka, neurologické postihnutie alebo iné ochorenie (ochorenia dýchacích ciest, ochorenia žalúdočno - črevného traktu, psychické ťažkosti a iné).
Keďže ste už niektoré vyšetrenia absolvovali a príčina známa doposiaľ nie je, možná je iba symptomatická liečba, ktorá potlačí príznaky Vašich problémov. Voľbou v liečbe je
Septolete extra
, ktorý okrem iných účinkov pri lokálnom použití v ústach tlmí bolesť. Používa sa na protizápalovú, bolesť tlmiacu a dezinfekčnú (antiseptickú) liečbu podráždeného hrdla, úst a ďasien, zápalu ďasien (gingivitída), hltana (faryngitída) a hrtana (laryngitída). Pre zistenie príčiny Vašich problémov je potrebné absolvovať ďalšie, prípadne podrobnejšie odborné vyšetrenia.
Prajem skorú úľavu od ťažkostí.
S pozdravom
PharmDr. Veronika Kiabová